Neuvoston asetus (ETY) N:o 729/69, annettu 22 päivänä huhtikuuta 1969, sokerin vientitukien myöntämistä koskevista yleisistä säännöistä annetun asetuksen (ETY) N:o 766/68 7 ja 8 artiklan muuttamisesta



Virallinen lehti nro L 096 , 23/04/1969 s. 0001 - 0002

Suomenk. erityispainos Alue 3 Nide 2 s. 0186

Tanskank. erityispainos: Sarja I Alue 1969(I) s. 0188

Ruotsink. erityispainos Alue 3 Nide 2 s. 0186

Englannink. erityispainos: Sarja I Alue 1969(I) s. 0200

Kreikank. erityispainos: Luku 03 Nide 4 s. 0116

Espanjank. erityispainos: Luku 03 Nide 3 s. 0089

Portugalink. erityispainos: Luku 03 Nide 3 s. 0089



NEUVOSTON ASETUS (ETY) N:o 729/69, annettu 22 päivänä huhtikuuta 1969, sokerin vientitukien myöntämistä koskevista yleisistä säännöistä annetun asetuksen (ETY) N:o 766/68 7 ja 8 artiklan muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 18 päivänä joulukuuta 1967 annetun neuvoston asetuksen N:o 1009/67/ETY(1), sellaisena kuin se on muutettuna asetuksella (ETY) N:o 2100/68(2), ja erityisesti sen 17 artiklan 2 kohdan, ottaa huomioon komission ehdotuksen, sekä katsoo, että sokerin vientitukien myöntämistä koskevista yleisistä säännöistä 18 päivänä kesäkuuta 1968 annetun neuvoston asetuksen (ETY) N:o 766/68(3) 7 artiklan 2 ja 3 kohdassa säädetään asetuksen N:o 1009/67/ETY 1 artiklan 1 kohdan d alakohdassa tarkoitettujen tuotteiden vientituen vahvistamista koskevista yleisistä säännöistä; tässä suhteessa tarve saavuttaa tasapaino jalostusliikenteeseen hyväksyttyjen tuotteiden hyödyntämisen kanssa vaikuttaa poikkeukselliselta; asetuksen (ETY) N:o 766/68 7 artiklan 4 kohdassa edellytetään, että tuen perusmäärän muuttamiseksi tuen kuukausittaisen vahvistamisen yhteydessä tai kahden kuukausittaisen vahvistamisen välisenä aikana laskennassa käytetyissä tekijöissä on täytynyt tapahtua vähimmäisvaihtelu, kuten kokemus on osoittanut, nykyinen järjestelmä ei vastaa talouden tarpeita; tämän tilanteen korjaamiseksi on 2 ja 3 kohdan säännökset saatettava keskenään samanarvoisiksi ja lakattava vaatimasta laskennassa käytetyissä tekijöissä tapahtunutta vähimmäisvaihtelua edellytyksenä tuen perusmäärän muuttamiselle tuen kuukausittaisen vahvistamisen yhteydessä; tämä edellytys olisi pysytettävä sitävastoin voimassa kaikkien niiden muutosten osalta, jotka tehdään kahden kuukausittaisen vahvistamisen välisenä aikana; laskennassa käytettyjen tekijöiden vähimmäismuutoksen suuruudeksi 0,60 laskentayksikköä 100:aa kilogrammaa kohti näyttää sopivalta, ja asetuksen (ETY) N:o 766/68 8 artiklassa määritellään asetuksen N:o 1009/67/ETY 1 artiklan 1 kohdan d alakohdassa tarkoitetuille tuotteille myönnettävän tuen laskemista koskevat yksityiskohtaiset säännöt; saman kuukauden aikana kyseisiin tuotteisiin voidaan peräkkäin soveltaa erilaisia tuen perusmääriä; tämän vuoksi on tarpeen muuttaa mainittu artikla, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 766/68 7 artikla seuraavasti: "1. Asetuksen N:o 1009/67/ETY 1 artiklan 1 kohdan d alakohdassa tarkoitettujen tuotteiden tuen perusmäärä vahvistetaan kuukausittain. 2. Sorboosia lukuun ottamatta 1 kohdassa tarkoitettujen tuotteiden tuen perusmäärä on yksi sadasosa määrästä, joka vahvistetaan ottaen huomioon: a) sillä yhteisön alueella, jolla on suurin ylijäämä sen kuukauden aikana, jolle perusmäärä vahvistetaan, voimassa olevan valkoisen sokerin interventiohinnan ja maailmanmarkkinoilla todettujen valkoisen sokerin noteerausten tai hintojen erotus; b) tarve saavuttaa tasapaino: - yhteisön perustuotteiden käytön kolmansiin maihin vietäviksi tarkoitettujen jalosteiden valmistuksessa, ja - näiden maiden jalostusliikenteeseen hyväksyttyjen tuotteiden käytön välillä. 3. Sorboosin osalta tuen perusmäärä saadaan, kun tuen perusmäärästä vähennetään sadasosa asetuksen (ETY) N:o 765/68 nojalla mainitun asetuksen liitteessä I lueteltujen tuotteiden osalta voimassa olevasta tuotantotuesta. 4. Tuen perusmäärää ei saa muuttaa kahden kuukausittaisen vahvistamisen välisenä aikana, ellei Pariisin pörssissä 100 kilogrammalle valkoista sokeria noteerattu spot-hinta poikkea enemmän kuin 0,60 laskentayksikköä voimassa olevan perusmäärän vahvistamispäivänä noteeratusta spot-hinnasta. Tuen perusmäärän vaihtelu ei saa olla enemmän kuin sadasosa ensimmäisessä alakohdassa tarkoitettujen spot-hintojen erotuksesta. 5. Tuen perusmäärän soveltaminen voidaan rajoittaa koskemaan ainoastaan tiettyjä asetuksen N:o 1009/67/ETY 1 artiklan 1 kohdan d alakohdassa tarkoitettuja tuotteita." 2 artikla Poistetaan asetuksen (ETY) N:o 766/68 8 artiklan 1 kohdasta ilmaisu "kyseisen tuotteen osalta vientikuukautena voimassa oleva". 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 22 päivänä huhtikuuta 1969. Neuvoston puolesta Puheenjohtaja J. P. BUCHLER (1) EYVL N:o 308, 18.12.1967, s. 1 (2) EYVL N:o L 309, 24.12.1968, s. 4 (3) EYVL N:o L 143, 25.6.1968, s. 6